Diari Oficial de la Generalitat Valenciana


Sumari del DOGV 5449, del 13-02-2007 (2007/1170)

RESOLUCIÓ de 18 de desembre de 2006, de la directora general d'Ordenació del Territori, per la qual s'esmenen les deficiències a què es referix l'Acord de la Comissió Territorial d'Urbanisme de data 20 de novembre del 2006 i es declara definitivament aprovada la correcció d'error del Pla general del municipi de Tormos (Alacant) (06/0588).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1170


Data del document
:   18-12-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Tormos
    * pla d'urbanisme

Després d'esmenar-se les deficiències a què es referix l'Acord de la Comissió Territorial d'Urbanisme d'Alacant de data 20 de novembre del 2006 relatiu a la correcció d'error del Pla general de Tormos, i de conformitat amb la resolució del director general de Planificació i Ordenació Territorial de data 18 de desembre del 2006, per la qual s'ordena la publicació del referit acord, es publica:  
" La Comissió Territorial d'Urbanisme, en sessió celebrada el dia 20 de novembre del 2006, va adoptar entre altres l'ACORD següent:  
Exp. 171/06. TORMOS. Correcció d'error material en el sector B del Pla general. (06/0588)  
Vist l'expedient de referència i basant-se en els següents antecedents i consideracions,  
Antecedents  
Primer. La correcció d'error es va aprovar mitjançant un acord de l'Ajuntament en Ple en sessió celebrada el dia 7 de juliol del 2006.  
Segon. La documentació està integrada pel certificat del secretari de l'Ajuntament de Tormos que recull el contingut de l'acord de l'Ajuntament Ple de data 7 de juliol del 2006, com també plànol CC-2 zones d'ordenança rectificat del Pla general.  
Tercer. L'objecte de l'expedient és la modificació d'un error detectat en el plànol CC-2 zones d'ordenança del Pla general, que afecta el grafiat del camí ramader assagador del Camí de Sagra.   
Quart. Consta en l'expedient informe favorable del Servei Territorial de Medi Ambient d'Alacant de la Conselleria de Territori i Habitatge, de data 23 d'agost del 2006.  
Consideracions tecnico-jurídiques  
Primera. La tramitació ha sigut d'acord amb el que establix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
Segona. La documentació s'estima completa, segons les característiques del municipi i de l'objecte de la modificació, a l'efecte del compliment de l'article 27 de la LRAU. No obstant això, l'Ajuntament ha de remetre el plànol CC-2 zones d'ordenança en triple versió exemplar i degudament diligenciat amb la data d'aprovació plenària.  
Tercera. A la vista del que s'ha exposat anteriorment, les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
Acorda  
Supeditar l'aprovació definitiva de la correcció d'error material en el sector B del Pla general del municipi de Tormos, fins que s'esmene l'observació assenyalada en la consideració tecnicojurídica segona, habilitant la Sra. directora general d'Ordenació del Territori a l'efecte previst en l'art. 41.2 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que es puga exercir qualsevol altre recurs o acció que crega oportú."  
Amb data 14 de desembre del 2006, els serveis tècnics del Servei Territorial de Planificació i Ordenació Territorial, han informat favorablement sobre la documentació presentada per l'Ajuntament de Tormos considerant-se acomplit l'acord de la Comissió Territorial d'Urbanisme d'Alacant de 20 de novembre del 2006.  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,  
La directora general d'Ordenació del Territori considera aprovada definitivament la modificació.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.  
Tot això sense perjudici que puga exercir qualsevol altre recurs o acció que es crega oportú.  
Alacant, 18 de desembre de 2006.- La directora general d'Ordenació del Territori. Per substitució (art. 7, Decret 137/06). La secretària autonòmica de Territori i Medi Ambient: Cristina Serrano Mateo.